اکینچیلیگه یؤنه‌لیک احاطه‌لی تشویقلر و ساغلانان تسهیللر، صادرات گؤسترگه‌لرینه ده عکس اولوندو.
سئکتوردا سون ۵ ایلده ائدبلن توپلام صادرات ۱۰۷ میلیارد ۳۲۰ میلیون دلارا چاتدی.
تورکیه‌نین تاریم ساحه‌سین‌ده حیاتا گئچیردیگی صادرات ایسه گئچه‌ن ایل بیر اؤنجه‌کی ایله گؤره یوزده ۶،۶ آرتیش گؤستردی.
گئچه‌ن ایل اکینچیلیک سئکتورون‌دا ان چوخ صادرات ۳ میلیارد ۶۳۴ میلیون ۴۶۴ مین دلارلا عراقا ائدیلدی.
عراقی ۱ میلیارد ۵۲۵ میلیون ۹۴۱ مین دلارلا آلمانیا، ۱ میلیارد ۵ میلیون ۴۵۹ مین دلارلیق صادراتلا آمریکا بیرلشمیش دؤولتلری تعقیب ائتدی.
سون ۵ ایلده بیتکیسل محصول صادراتی، ۷۴ میلیارد ۴۱۵ میلیون ۶۷ مین دلارا چاتدی.
بو دؤورده حیوانی محصول صادراتی ۱۰ میلیارد ۷۵۲ میلیون ۵۰ مین دلارا و آغاج و اورمان محصوللاری صادراتی ۲۲ میلیارد ۱۵۳ میلیون ۳۱۹ مین دلارا چاتدی.
سؤزوگئدن دؤنمده آلت سئکتورلار اساسین‌دا اینجه‌لندیگینده، ان یوکسک صادرات ۶ میلیارد ۶۸۸ میلیون ۸۶۳ مین دلارلا حبوبات، غلات، یاغ‌لی توخوملار و محصوللارین‌دا ائدیلرکن بونو ۵ میلیارد ۱۴ میلیون ۶۱۳ مین دوللارلا مبل، کاغیذ و اورمان محصوللاری و ۲ میلیارد ۵۱۳ میلیون ۸۹۳ مین دوللارلا سو محصوللاری و حیوان اساس‌لی محصوللار ایزله‌دی.
